text: দৈনিক জনকন্ঠ || চট্টগ্রামে ভর্তিতে বাড়তি অর্থ ছয় শিক্ষা প্রতিষ্ঠানের স্বীকৃতি বাতিল
  চট্টগ্রামে ভর্তিতে বাড়তি অর্থ ছয় শিক্ষা প্রতিষ্ঠানের স্বীকৃতি বাতিল
  স্টাফ রিপোর্টার, চট্টগ্রাম অফিস ॥ শিক্ষার্থী ভর্তির ক্ষেত্রে অতিরিক্ত অর্থ আদায়ের অভিযোগ প্রমাণিত হওয়ায় চট্টগ্রাম নগরীর ছয় বেসরকারী শিক্ষা প্রতিষ্ঠানের একাডেমিক স্বীকৃতি বাতিলের নির্দেশ দিয়েছে শিক্ষা মন্ত্রণালয়। মাধ্যমিক ও উচ্চশিক্ষা (মাউশি) বিভাগ থেকে চট্টগ্রাম শিক্ষা বোর্ডের চেয়ারম্যানের কাছে এ নির্দেশনা এসেছে। বৃহস্পতিবার আসা নির্দেশনা অনুযায়ী প্রয়োজনীয় ব্যবস্থা গ্রহণ করবে শিক্ষা বোর্ড।
  যে ৬টি প্রতিষ্ঠানের একাডেমিক স্বীকৃতি বাতিলের নির্দেশ দেয়া হয়েছে সে প্রতিষ্ঠানগুলো হলো মেরন সান স্কুল এ্যান্ড কলেজ, মেরিট বাংলাদেশ স্কুল এ্যান্ড কলেজ, চিটাগাং আইডিয়াল হাইস্কুল, ন্যাশনাল ইংলিশ স্কুল, বাংলাদেশ এলিমেন্টারি স্কুল এবং মির্জা আহমেদ ইস্পাহানি উচ্চ বিদ্যালয়।